Document ID: /roh_data/filtered/swiss_laws_in_ROHinterleaved.jsonl.gz/23442

This text was translated from DE into Rumantsch Grischun.

Die Verfahrensleitung kann der zu schützenden Person die Wahrung ihrer Anonymität zusichern. Die Staatsanwaltschaft unterbreitet die von ihr gemachte Zusicherung innert 30 Tagen dem Zwangsmassnahmengericht zur Genehmigung; dabei hat sie sämtliche zur Beurteilung der Rechtmässigkeit erforderlichen Einzelheiten genau anzugeben. ... Verweigert das Zwangsmassnahmengericht die Genehmigung, so dürfen die unter Zusicherung der Anonymität bereits erhobenen Beweise nicht verwertet werden. Eine genehmigte oder erteilte Zusicherung der Anonymität bindet sämtliche mit dem Fall betrauten Strafbehörden. Die zu schützende Person kann jederzeit auf die Wahrung der Anonymität verzichten. Die Staatsanwaltschaft und die Verfahrensleitung des Gerichts widerrufen die Zusicherung, wenn das Schutzbedürfnis offensichtlich dahingefallen ist. Zweiter Satz aufgehoben durch Ziff. I des BG vom 17. Juni 2022, mit Wirkung seit  1. Jan. 2024 (AS 2023 468; BBl 2019 6697).

La direcziun da la procedura po garantir l’anonimitad a la persuna che sto vegnir protegida. Entaifer 30 dis suttametta la procura publica la garanzia, ch’ella ha dà, a la dretgira da mesiras repressivas per l’approvaziun; per quest intent sto ella inditgar exactamain tut ils detagls ch’èn necessaris per giuditgar la legalitad. ... Sche la dretgira da mesiras repressivas refusescha l’approvaziun, na dastgan las cumprovas ch’èn gia vegnidas registradas cun l’anonimitad garantida betg vegnir duvradas. In’anonimitad ch’è vegnida approvada u concedida lia tut las autoritads penalas che han da far cun il cas. La persuna che sto vegnir protegida po renunziar da tut temp a sia anonimitad. La procura publica e la direcziun da la procedura da la dretgira revocheschan la garanzia, sch’il basegn da protecziun è evidentamain scrudà. Abolì la segunda frasa tras la cifra I da la LF dals 17 da zer. 2022, cun effect dapi il 1. da schan. 2024 (AS 2023 468; BBl 2019 6697).